62017TJ0540_INF
2019 m. birželio 6 d. Bendrojo Teismo (šeštoji kolegija) sprendimas
EIB / Sirija
(Byla T‑540/17)
„Arbitražinė išlyga – Paskolos susitarimas „Electricity Distribution Project“ Nr. 20948 – Susitarimo neįvykdymas – Avansu išmokėtų sumų grąžinimas – Palūkanos – Bylos nagrinėjimas nedalyvaujant šaliai“
1.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Bendrojo Teismo jurisdikcija, apibrėžta SESV 256 ir 272 straipsniais ir arbitražine išlyga
(SESV 256 straipsnio 1 dalis ir 272 straipsnis)
(žr. 16, 17 punktus)
2.
Teismo procesas – Kreipimasis į Bendrąjį Teismą remiantis arbitražine išlyga – Europos investicijų banko su Sirija sudarytas paskolos susitarimas – Sirijos sutartinių įsipareigojimų nevykdymas – Banko teisių perėjimas Sąjungai – Sąjungos vardu pareikštas Banko ieškinys – Priimtinumas – Savo paties vardu Banko pareikštas ieškinys – Nepriimtinumas – Suinteresuotumo kreiptis į teismą nebuvimas
(SESV 256 straipsnio 1 dalis ir 272 straipsnis)
(žr. 21–30 punktus)
3.
Teismo procesas – Ieškinys – Formos reikalavimai – Ginčo dalyko nustatymas – Pagrindų, kuriais remiamasi, santrauka – Ieškinys, kuriuo, remiantis paskolų susitarimais, siekiama prisiteisti dalinius mokėjimus, kurių išmokėjimo terminas baigėsi ir kurie liko neišmokėti po ieškinio pateikimo datos – Dar nesusiklosčiusios hipotetinės aplinkybės – Nepriimtinumas
(Bendrojo Teismo procedūros reglamento 76 straipsnio d punktas)
(žr. 32–36 punktus)
Dalykas
SESV 272 straipsniu grindžiamas prašymas įpareigoti Sirijos Arabų Respubliką sumokėti sumas, išmokėtas pagal paskolos susitarimą „Electricity Distribution Project“ Nr. 20948, kartu su delspinigiais.
Rezoliucinė dalis
1.
Nurodyti Sirijos Arabų Respublikai grąžinti Europos Sąjungai, atstovaujamai Europos investicijų banko (EIB), 52657141,77 eurų.
2.
Priteisti nuo šių pagrindinių sumų ir pagal sutartis mokėtinų palūkanų delspinigius, skaičiuojamus 2001 m. vasario 5 d. EIB ir Sirijos Arabų Respublikos sudaryto ir 2003 m. spalio 3 d., 2006 m. vasario 28 d., gegužės 9 d. ir 2007 m. spalio 8 d. iš dalies pakeisto paskolos susitarimo „Electricity Distribution Project“ Nr. 20948 3 straipsnio 2 dalyje numatytu būdu nuo 2017 m. rugpjūčio 9 d. iki sumokėjimo dienos.
3.
Atmesti likusią ieškinio dalį.
4.
Priteisti iš Sirijos Arabų Respublikos bylinėjimosi išlaidas.